[{"text_idx": "#000004", "text": "BMW seitsmenda po\u0303lvkonna 7. seeria"}, {"text_idx": "#000005", "text": "BMW X1 saab esimest korda ta\u0308iselektrilise versiooni iX1"}, {"text_idx": "#000006", "text": "BMW va\u0308ikemaasturi (SAV ehk Sport Activity Vehicle) X1 kolmas U11-ta\u0308hist kandev po\u0303lvkond on eelka\u0308ijast suurem, jo\u0303ulisema disainiga ja pakub X1 ajaloos esimest korda lisaks bensiini- ja diiselhu\u0308briididele ta\u0308iselektrilist versiooni iX1."}, {"text_idx": "#000007", "text": "Kolmanda po\u0303lvkonna X1 baasvarustusest leiab muuhulgas nii kahetsoonilise automaatse kliimaseadme, navigatsioonisu\u0308steemi, eesmise kokkupo\u0303rke hoiatuse kui tagurduskaameraga parkimisabilise. Standardvarustusse kuulub ka ha\u0308a\u0308lka\u0308sklusi mo\u0303istev BMW 8. po\u0303lvkonna intuitiivne operatsioonisu\u0308steem Intelligent Personal Assistant, mis kombineerituna kumera puutetundliku ekraaniga aitab eelka\u0308ijaga vo\u0303rreldes salonginuppude osakaalu va\u0308hendada. Auto infosu\u0308steem u\u0308hildub nii Apple CarPlay kui Android Auto-ga, soovi korral saavad autos viibijad end salongikaameraga pildistada ja fotod seeja\u0308rel enda nutitelefonile saata."}, {"text_idx": "#000012", "text": "Mootorivalikutest on saadaval nii kolme- ja neljasilindrilised bensiinimootorid kui neljasilindrilised diiselmootorid, lisaks tavahu\u0308briidile on saadaval ka pistikhu\u0308briid. Nii esiveolistel sDrive kui nelikveolistel xDrive mudelitel viib jo\u0303uallika vo\u0303imsuse ratasteni seitsmeka\u0308iguline topeltsiduriga Steptronic ka\u0308igukast. Novembris 2022 turule tulev ta\u0308iselektriline iX1 xDrive30 arendab kahe elektrimootori peale kokku 313 hobujo\u0303udu ja suudab paigaltstardist 100 km/h saavutada 5,7 sekundiga. Nelikveoline elektriauto suudab ta\u0308ielikult laetud akuga so\u0303ita 413 \u2013 438 kilomeetrit, keskmine elektrikulu ja\u0308a\u0308b WLTP-tsu\u0308kli kohaselt vahemikku 18,4-17,3 kWh sajale kilomeetrile. Pistikhu\u0308briid xDrive25e 1,5-liitrine bensiinimootor arendab 136 hobujo\u0303udu ning suudab WLTP-tsu\u0308kli kohaselt bensiini- ja elektrimootori koosto\u0308o\u0308s 100 kilomeetrit la\u0308bida ku\u0308tusekuluga 1,1-0,8 liitrit bensiini ja 18,2-16,4 kWh elektrit saja kilomeetri kohta. Pistikhu\u0308briidi CO2 emissioon (WLTP) on 24-17 g/km."}, {"text_idx": "#000013", "text": "BMW X1 esimene po\u0303lvkond E84 tuli turule 2009. aastal, teine po\u0303lvkond F48 on mu\u0308u\u0308gil olnud 2015. aastast."}]